जापान में कम हुआ रेडिएशन का ख़तरा : IAEA  
जापान में रेडिएशन का ख़तरा कम हो रहा है। आईएईए विशेषज्ञों के मुताबिक फ़ुकुशिमा न्यूक्लियर प्लांट से फैला रेडिएशन लेवल ख़तरनाक नहीं है।
जापान में धीरे-धीरे रेडिएशन का ख़तरा कम हो रहा है। आईएईए के विशेषज्ञों के मुताबिक फ़ुकुशिमा न्यूक्लियर प्लांट से फैला रेडिएशन लेवल ख़तरनाक नहीं है। टोक्यो और उसके आसपास के इलाक़ों में हालात सुधर रहे हैं। हालांकि अभी भी रेडिएशन का ख़तरा पूरी तरह नहीं ख़त्म नहीं हुआ है। ऐसे में जापानी वैज्ञानिक सभी एहतियाती कदम उठा रहे हैं।   संयुक्त राष्ट्र की परमाणु एजेंसी ने कहा है कि जापान के हालात चिंताजनक हैं लेकिन फिलहाल स्थिति काबू में है। पिछले हफ्ते प्रशांत महासागर से आने वाली हवाओं के चलते फ़ुकुशिमा के प्लांट से रेडिएशन का खतरा दक्षिणी कैलिफोर्निया तक पहुंच गया था जिससे इसके असर का प्रभाव बढ़ने का खतरा बढ़ गया था।